Cahanbəxt Tofiq

Cahanbəxt Tofiq (  d. 9.2.1931, Sərab), ö. 28.4.1970 — azərbaycanlı məşhur sərbəst güləşçi. İranın dünya üzrə güləş çempionatlarında ilk qızıl medalını qazanmışdır.

 Həyatı 
1931-ci ilin fevral ayının 9-da Şərqi Azərbaycan ostanının Sərab şəhərində anadan olmuşdur.

Cahanbəxt Tofiqin qaraciyərində irsi xəstəlik olmuşdur. Bu xəstəlikdən anasını və qardaşını itirən Cahanbəxtin özü də 1970-ci ildə, cəmi 39 yaşında müalicə aldığı London şəhərində  vəfat etmişdir.

Zahirəddövlə məzarlığında dəfn edilmişdir.

 Karyerası 
1954-cü ildə Tokio şəhərində keçirilən Dünya Güləş Çempionatında qızıl medal qazanmışdır. Bu qızıl medal İranın güləş üzrə dünya çempionatlarından qazandığı ilk qızıl medaldır. Cahanbəxt Tofiq həmçinin,  1952-ci ildə Helsinki şəhərində keçirilən Olimpiya oyunlarında bürünc medal qazanmışdır. 1958-ci ildə Tokio şəhərində keçirilən Asiya oyunlarında gümüş medal qazanmışdır.

Cahanbəxt dəfələrlə güləş üzrə İran çempionu olmuşdur.

 Həmçinin bax 

 İran azərbaycanlıları
 İran azərbaycanlılarının siyahısı
 Oyan Nəzəriani
 Cəfər Salmasi

 İstinadlar 

Kateqoriya:İran azərbaycanlıları
Kateqoriya:Güləş üzrə dünya çempionları
Kateqoriya:Olimpiya medallı güləşçilər